《金人捧露盘 惜花》
清代·王士禄

惜春花，愁春昼，恼春风。为昼长、风捲花丛。元微已去，星幡谁竖小园东。

楼高台曲，朝来喜、未减芳秾。

蝶儿翻，蜂儿闹，莺儿懒，燕儿慵。料都因、春色匆匆。

绣床抛却，清眸凝损绮窗中。花茵堪籍，还办取、卧紫眠红。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。